Rikunarita-ORG/Wikinium huggingface dataset:
# הכנסייה הפונדמנטליסטית של ישוע המשיח של קדושי אחרית הימים

הכנסייה הפונדמנטליסטית של ישוע המשיח של קדושי אחרית הימים|  |
|
מדינה |
ארצות הברית, קנדה  |
|
משרד ראשי | Hildale  |
|
מייסדים | Lorin C. Woolley  |
|
חברים |
10,000 (נכון ל־2009)  |
|
תקופת הפעילות |
1929–הווה (כ־97 שנים)  |
|   |

**הכנסייה הפונדמנטליסטית של ישוע המשיח של קדושי אחרית הימים** (בקיצור **כנסיית FLDS** או **FLDS**) היא קבוצה פונדמנטליסטית מורמונית שחבריה נוהגים לשאת נשים מרובות (פוליגמיה). היא מוגדרת ככת, כיתה או תנועה דתית חדשה. וורן ג'פס מכהן כנשיא הכנסייה מאז 2002.

ל-FLDS ריכוז גדול של חברים בערים התאומות קולורדו סיטי, אריזונה והילדייל, יוטה, שם שכן בעבר מרכז הכנסייה, בנוסף לאוכלוסיות שונות אחרות ברחבי מערב ארצות הברית, מקסיקו וקנדה. בבעלות ה-FLDS היה בעבר מתחם של 1,700 דונם ליד אלדורדו, טקסס, המכונה חוות YFZ. ב-2008 נערכה במקום פשיטה מתוקשרת של גורמי אכיפת החוק, והיא שהביאה את הכנסייה למודעות הציבור.

מאז אמצע שנות ה-2000, ארגון FLDS נתון לביקורת גוברת בשל טענות להתעללות מינית בילדים, נישואי ילדים, סחר בבני אדם, התעללות בעבודת ילדים, הונאות רווחה ונידוי חברים, כאשר מספר חברים ומנהיגים בולטים נחקרו או הורשעו בעבירות מין. וורן ג'פס עצמו הורשע באישומי אונס נפרדים ביוטה ובטקסס, וכיום מרצה עונש של מאסר עולם ביוטה ועוד עשרים שנה בטקסס.
2 סדרות דוקומנטריות מסקרות את הפעילות של כנסיית ה FLDS והפשעים שבוצעו בה:
"נופת צופים: מתפללים ושותקים" (Keep Sweet: Pray and Obey) היא סדרת דוקו-פשע מטלטלת בNetflix משנת 2022, החושפת את סיפורו של וורן ג'פס, מנהיג כת פוליגמית קיצונית (FLDS) בארצות הברית. הסדרה מתעדת את פשעיו המזעזעים, כולל נישואים כפויים של קטינות והתעללות, תחת המוטו "Keep Sweet" (היי מתוקה/צייתנית).
פרטים מרכזיים על הסדרה:
עלילה: הסדרה עוקבת אחר עלייתו של וורן ג'פס לראשות הקהילה הפונדמנטליסטית של ישוע המשיח של קדושי אחרית הימים, הנהגת משטר דיכוי, והדרך שבה הקהילה תפקדה תחת השתקה.
סדרה נוספת שעוסקת בקהילת ה FDLS.
מומחית הכתות, שהייתה בעצמה קורבן למנהיג כת כריסטין מארי ובעלה טולגה קטאס עברו לשורט קריק, יוטה, בכוונה לתמוך בקהילה שסועה שעדיין שמתאוששת ממאסרו של וורן ג'פס, מנהיג הכנסייה הפונדמנטליסטית של ישו המשיח של קדושי האחרית-ימים (FLDS).
אך מה שמצאו בסופו של דבר היה את סמואל בייטמן, מנהיג FLDS חדש הטוען לסמכות אלוהית — ועדויות על התעללות שלא יכלו להתעלם מהן. המסע המזעזע של כריסטין וטולגה לחשוף את פשעיו ולהשיג עזרה לקורבנות הצעירים שפגע בהם מתגלה בסדרת נטפילקס תיעודית בת 4 פרקים בשם: Trust Me: The False Prophet.

## קישורים חיצוניים

 מדיה וקבצים בנושא **הכנסייה הפונדמנטליסטית של ישוע המשיח של קדושי אחרית הימים** בוויקישיתוף
* נטע הלפרין, הנביא הורשע, הנבואה קרסה. איך הם המשיכו להאמין?, באתר הארץ, 7 במאי 2026

## הערות שוליים

 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה.
# גזעים וקבוצות אתניות בארצות הברית

מפה המציגה את ארץ המוצא השכיחה ביותר של האוכלוסייה בכל מחוז בארצות הברית
תרשים המתאר את ההכנסה השנתית הממוצעת למשק בית בארצות הברית, בחלוקה לפי גזע ומוצא אתני, בשנים 1967 עד 2008.
רוב תושבי ארצות הברית הם צאצאים של מהגרים שהגיעו ממדינות שונות, לכן אוכלוסיית ארצות הברית מגוונת מבחינה גזעית ואתנית.

הגזעים בארצות הברית נבדלים מהקבוצות האתניות, אם כי יש חפיפה מסוימת.

## גזעים

במפקד האוכלוסין של ארצות הברית נמנות שש קטגוריות של גזע:

* האדם הלבן - זהו הגזע הנפוץ ביותר בארצות הברית. בדרך כלל מדובר בצאצאים של מהגרים מאירופה. הלבנים מהווים כ-61% מאוכלוסיית ארצות הברית, ללא היספנים. ביחד עם היספנים לבנים הם מהווים כ-77% מהאוכלוסייה.
* אפרו-אמריקאים - שחורים, בדרך כלל צאצאיהם של עבדים שהובאו מאפריקה. הם מהווים כ-13% מהאוכלוסייה.
* אמריקאים אסייתים - צאצאיהם של מהגרים ממדינות באסיה, בעיקר סין, יפן, הודו, קוריאה הדרומית והפיליפינים. הם מהווים כ-5% מהאוכלוסייה.
* אינדיאנים וילידי אלסקה - ילידי אמריקה שחיו בארצות הברית במשך אלפי שנים. כיום הם מהווים פחות מ-1% מהאוכלוסייה.
* ילידי הוואי ואיים באוקיינוס השקט.
* רבי-גזע: בעלי שני גזעים או יותר (Multiracial Americans).
* גזעים אחרים: קטגוריה זו הוגדרה במפקד האוכלוסין עבור גזעים המהווים מיעוט קטן באוכלוסייה.

## קבוצות אתניות

הלבנים והאסייתים-אמריקאים בארצות הברית מתחלקים לקבוצות אתניות שונות, בדרך כלל על פי ארצות מוצאם. שאר הגזעים מהווים בדרך כלל קבוצה אתנית אחידה.

הקבוצה האתנית הגדולה ביותר בארצות הברית היא גרמנים-אמריקאים, צאצאיהם של מהגרים שהגיעו לארצות הברית מגרמניה במהלך המאה ה-19 ותחילת המאה ה-20. רובם מתגוררים במערב התיכון ובפנסילבניה. הם מהווים כ-15% מהאוכלוסייה.

אחריה, אפרו-אמריקאים, כ-13%, ולאחר מכן צאצאי מהגרים ממקסיקו, מאירלנד, מאנגליה, מאיטליה ומפולין.

ההיספנים הם קבוצה אתנית, ולא גזע. אלה הם צאצאיהם של מהגרים ממקסיקו וממדינות אחרות באמריקה הלטינית.

קבוצה אתנית חדשה הוגדרה בשנת 2014: **"מזרח תיכוני אמריקאי"**. לקבוצה זו משויכים צאצאיהם של מהגרים ממדינות המזרח התיכון וסביבותיו, בהם ערבים, ארמנים, אשורים,כורדים ועוד. בקבוצה זו מעורבים מהגרים ממדינות שונות, בהן קפריסין, גאורגיה, איראן, טג'יקיסטן וטורקיה.

## ראו גם

* דמוגרפיה של ארצות הברית

## קישורים חיצוניים

 מדיה וקבצים בנושא **גזעים וקבוצות אתניות בארצות הברית** בוויקישיתוף
# כתב עת

עמוד השער של עיתון "כלנוע", כתב עת העוסק בקולנוע
עמוד השער של עיתון "בגלל", כתב עת העוסק בספרות
שער מגזין ערוך למגזין גיטרות
**כתב עת** או **מגזין** הוא עיתון היוצא בדרך כלל, בתדירות קבועה ולפחות אחת לשנה בדפוס או באופן אלקטרוני. רוב כתבי העת מוקדשים לתחום עניין מסוים, כגון כתבי עת לספרות או כתבי עת אקדמיים.

כתבי עת מוצאים לאור על ידי גורמים שונים ובהם ארגונים שכתב העת משמש להם במה עבור חברי הארגון בנושא הקושר אותם יחד. במקרה זה נקרא כתב העת **ביטאון**, בהיותו מבטא דעות או עובדות המפורטות על ידי חברי הארגון או עבורם. מקובל לכנות כתבי עת גם על פי תדירות הפצתם.

## כתבי עת על פי תדירות

* **יומון**: כתב עת שיוצא לאור מדי יום.
* **שבועון**: כתב עת שיוצא לאור פעם בשבוע.
* **ירחון**: כתב עת שיוצא לאור פעם בחודש.
* **דו-ירחון**: יוצא לאור מדי חודשיים.
* **רבעון**: יוצא לאור מדי שלושה חודשים.
* **חצי-שנתון**: יוצא לאור פעם בחצי שנה.
* **שנתון** : יוצא לאור אחת לשנה (ראו גם: אלמנך).

המילונאי ראובן אלקלעי הציע במילונו את החידוש **שְׁנָתוֹנַאי** במובן עורך שנתון (תפקיד שבו שימש בעצמו).

## מקומון

 ערך מורחב – **מקומון**

כתב עת הקרוי: "מקומון" הוא כתב עת היוצא ב-"רשויות מקומיות (ערים)", וב- "רשויות אזוריות (קיבוצים, מושבים)"

## הפצה

עמוד השער של ביכורי העתים, כתב עת של תנועת ההשכלה בווינה
כתבי עת מופצים בשתי דרכים:

* מכירה בחנויות המיועדות לכך, ובחנויות המקדישות דוכן לכתבי עת בנוסף למוצרים אחרים הנמכרים בהן (בעיקר חנויות ספרים וחנויות מזון).
* הפצה למנויים באמצעות הדואר.

בשנים האחרונות מופצים כתבי עת גם (ולעיתים באופן בלעדי) באמצעות האינטרנט, הם נשלחים בדואר אלקטרוני או מועלים לאתר אינטרנט. כתב עת כזה קרוי **כתב עת אלקטרוני**. בעקבות הופעת כתבי עת אלקטרוניים, תפוצת כתבי עת רגילים פחתה ורבים מהם נסגרו. כך למשל בתחום המחשוב היו מופצים בישראל מספר כתבי עת, אחרון מהם נט מגזין נסגר בשנת 2006.

## כתבי עת מדעיים

 ערך מורחב – **כתב עת מדעי**

כתב עת מדעי מתאפיין במספר תכונות:

* מקורות – המאמרים בו כוללים ביבליוגרפיה.
* חדשנות – המאמרים בו מחדשים ולא רק מרכזים מידע קיים.
* שפיטות – המאמרים בו עוברים ביקורת עמיתים.

## ראו גם

* מקומון
* כתב עת מדעי
* כתב עת תורני
* מגזין פורנוגרפי
* רשימה של כתבי עת
* כתב עט טורף

## קישורים חיצוניים

* כתב עת, באתר אנציקלופדיה בריטניקה (באנגלית)
* כתבי-עת, דף שער בספרייה הלאומית

## הערות שוליים